ΓΡΑΠΤΗ ΕΡΩΤΗΣΗ E-0873/00

υποβολή: Alejandro Agag Longo (PPE-DE) προς την Επιτροπή

(22 Μαρτίου 2000)

Θέμα: ΦΠΑ

Από 31ης Δεκεμβρίου 1992, η ΕΟΚ διαθέτει σύστημα έμμεσης επιβολής φόρων που χαρακτηρίζεται ως μεταβατικό. Το Ευρωπαϊκό Κοινοβούλιο έχει επανειλημμένως εκφράσει την ανάγκη θεσπίσεως οριστικού συστήματος με βάση την αρχή επιβολής φόρου στη χώρα προέλευσης. Μέχρι σήμερα παρατηρήθηκαν μόνον ελάχιστες τροποποιήσεις στο μεταβατικό σύστημα του ΦΠΑ.

Ορθή λειτουργία της ενιαίας αγοράς θα απαιτούσε οριστικό σύστημα που δεν θα προκαλεί στρεβλώσεις στην ελεύθερη λειτουργία της αγοράς και, κατά συνέπεια, στην επίτευξη ορθότερης χρησιμοποίησης των πόρων. Εντούτοις, στο πρόγραμμα εργασίας της Επιτροπής για το έτος 2000 δεν φαίνεται να περιλαμβάνονται προβλέψεις με τέτοιο στόχο; Εξακολουθεί να επιδιώκει η Επιτροπή τη θέσπιση οριστικού και αποτελεσματικού συστήματος για το ΦΠΑ; Ποιες είναι οι αιτίες γι’ αυτή την εμφανή στασιμότητα;

Απάντηση του κ Bolkestein εξ ονόματος της Επιτροπής

(28 Απριλίου 2000)

Η Επιτροπή συμμερίζεται τη γνώμη του Αξιότιμου μέλους του Κοινοβουλίου, σύμφωνα με την οποία μόνον η εισαγωγή ενός οριστικού συστήματος ΦΠΑ, θεμελιωμένου στην αρχή φορολόγησης στο κράτος μέλος καταγωγής, θα διασφαλίσει τη βέλτιστη λειτουργία της εσωτερικής αγοράς επιτρέποντας την αντιμετώπιση των συναλλαγών στους κόλπους της Κοινότητας με τον ίδιο τρόπο που αντιμετωπίζονται οι εσωτερικές συναλλαγές μέσα στο ίδιο κράτος μέλος. Ένα οριστικό καθεστώς του είδους αυτού, θεμελιωμένου στη φορολόγηση στην καταγωγή, ικανοποιεί τις προϋποθέσεις της διοικητικής απλότητας τόσο για τους οικονομικούς φορείς όσο και για τις φορολογικές διοικήσεις, καθώς και της αποτελεσματικότητας όσον αφορά την καταπολέμηση της απάτης και της φοροαποφυγής.

Κατά την έκδοση του μεταβατικού καθεστώτος, το Συμβούλιο ανέλαβε τη νομική και πολιτική δέσμευση να προσανατολισθεί προς την εισαγωγή ενός οριστικού καθεστώτος μέσα σε προθεσμία πέντε ετών. Το 1996, για να ληφθούνπόψη οι επιφυλάξεις που εξέφρασαν τα κράτη μέλη, η Επιτροπή εξέδωσε μια ανακοίνωση(1) στην οποία πρότεινε μια διαμορφωμένη προσέγγιση η οποία προέβλεπε την προοδευτική μετάβαση προς το οριστικό σύστημα.

Από τότε, επιβάλλεται να αναγνωρισθεί ότι δεν σημειώθηκε καμία πρόοδος προς την κατεύθυνση αυτή και ότι, γενικά, οι προτάσεις που παρουσίασε η Επιτροπή στον τομέα του ΦΠΑ δεν κατέληξαν πουθενά.

Για να ληφθείπόψη η κατάσταση αυτή, η Επιτροπή ενέκρινε, στις 29 Μαρτίου 2000(2), την αρχή μιας νέας στρατηγικής η οποία, χωρίς κατά κανένα τρόπο να παραιτείται από το μακροπρόθεσμο στόχο ενός οριστικού καθεστώτος που θα στηρίζεται στην αρχή της καταγωγής, επιθυμεί να δώσει προτεραιότητα στη βελτίωση τουπάρχοντος καθεστώτος.

Βραχυπρόθεσμα, θα πρέπει να επανεργοποιηθούν οι συζητήσεις για τις προτάσεις που έχουνποβληθεί στο Συμβούλιο και αποβλέπουν στο να καταστήσουν πιο απλούς τουςπάρχοντες κανόνες και πιο ομοιόμορφη την εφαρμογή τους, να προσαρμόσουν την κοινοτική νομοθεσία στις απαιτήσεις της σύγχρονης οικονομίας, για παράδειγμα στον τομέα του ηλεκτρονικού εμπορίου ή των ταχυδρομικώνπηρεσιών, καθώς και στο να επανεργοποιήσουν και να ενισχύσουν τη διοικητική συνεργασία στον τομέα αυτό.

Η πραγματοποίηση των στόχων αυτών θα δημιουργήσει μακροπρόθεσμα, τις προϋποθέσεις για τη μετάβαση σε ένα οριστικό σύστημα ΦΠΑ πράγμα το οποίο αποτελεί τον προς επίτευξη στόχο.

(1) COM(96)328 τελικό.

(2) SEC(2000)528.